Interakcia liekov Citalec, Flector a Guajacuran: Možné následky
Dobrý deň.Liek citalec beriem rano a flector a guajacuran poobede mozu sa aj tak ovplyvnovat?Ďakujem.
Dobrý deň,
ďakujeme za Vašu otázku.
Medzi uvedenými liekmi boli pozorované klinicky stredne závažné interakcie, pri ktorých sa napríklad môže zvýšiť riziko gastrointestinálneho krvácania. Eliminačný polčas po opakovanom podávaní Citalecu je asi 36 hodín, pričom hlavné metabolity lieku majú významne dlhší eliminačný polčas. Z tohto dôvodu nemá časový rozostup v priebehu dňa vplyv na riziko interakcie.
Prajem pekný zvyšok dňa.
S pozdravom
Mgr. Emma Halás Haluščíková